b)

auttaa konsensuksen muodostamisessa toisen muutoskonferenssin onnistumisen takaamiseksi ensimmäisessä muutoskonferenssissa luotujen puitteiden pohjalta ja edistää muun muassa seuraavia keskeisiä asioita: i) vahvistetaan kemiallisten aseiden kiellon kokonaisvaltainen luonne siten, kuin se käyttötarkoituksen perusteella määritetään, — vahvistamalla, että yleissopimuksen kieltoja sovelletaan kaikkiin myrkyllisiin kemikaaleihin, paitsi silloin kun niitä käytetään tarkoituksiin, joita ei kielletä tässä yleissopimuksessa, edellyttäen, että ne ovat laadultaan ja määrältään kyseisten tarkoitusten mukaisia, ottaen näin huomioon ensimmäisen muutoskonferenssin jälkeen tapahtunut tieteellinen ja teknologinen kehitys, — korostamalla sopimusvaltioiden velvollisuutta ottaa käyttötarkoitus perusteena huomioon kansallisessa täytäntöönpanolainsäädännössä ja hallinnollisessa täytäntöönpanokäytännössä, — korostamalla sopimusvaltioiden velvollisuutta ilmoittaa mellakkatorjunta-aineet; ii) vahvistetaan kemiallisia aseita omistavien valtioiden velvollisuus hävittää kemialliset aseensa kemiallisten aseiden kieltosopimuksessa asetetuissa määräajoissa — suhtautumalla myönteisesti kemiallisia aseita omistavien valtioiden saavuttamaan edistymiseen sekä niiden pyrkimyksiin noudattaa määräaikoja mutta kehottaen niitä samalla ratkaisemaan hävittämisessä tapahtuneet viivästymiset, — korostamalla järjestelmällisen todentamisen merkitystä kemiallisten aseiden hävittämisen jatkuvalla paikan päällä tapahtuvalla tarkastuksella, — arvioimalla kemiallisten aseiden hävittämisen edistymistä ottaen huomioon muun muassa hallintoneuvoston edustajien vierailukäyntien tulokset sopimusvaltioiden konferenssin 11. istunnossa tehdyn päätöksen mukaisesti, — korostamalla päätöksentekoelinten velvollisuutta tarkkailla sitä, että sopimusvaltiot noudattavat hävittämiselle asetettuja määräaikoja; iii) vahvistetaan todentamisjärjestelmää niiden toimintojen osalta, joita ei yleissopimuksen nojalla kielletä, jotta voitaisiin parantaa luottamusta kemiallisten aseiden leviämisen estämiseen sekä entisestään tehostaa yhteistyötä alan teollisuuden kanssa — jatkamalla tiedotusta yleissopimukseen sisältyvistä kielloista hallituksille, teollisuudelle, oppilaitoksille sekä valtiosta riippumattomille järjestöille, — korostamalla tarvetta lisätä tarkastuksien määrää muissa kemikaalien tuotantolaitoksissa ja tehostaa tarvittaessa tarkastusjärjestelmää antaen etusija laitoksille, jotka ovat yleissopimuksen kannalta merkityksellisiä, sekä sopimusvaltioiden muita kemikaalien tuotantolaitoksia koskevien ilmoitusten parantamiselle; iv) pannaan täytäntöön yleissopimuksen määräykset, jotka koskevat neuvotteluja, yhteistyötä ja tosiasioiden selvittämistä, erityisesti haastetarkastusjärjestelmä, joka on edelleen välttämätön ja helposti käytettävissä oleva väline sekä toteuttamiskelpoinen ja hyödyllinen OPCW:n todentamisjärjestelmän työkalu, korostaen sopimusvaltioiden laillista oikeutta pyytää haastetarkastusta ilman ennakkoneuvotteluja ja kannustaen tarvittaessa järjestelmän käyttöön; v) kehitetään räätälöityjä strategioita CWC-sopimuksen maailmanlaajuisen soveltamisen saavuttamiseksi, erityisesti Lähi-idässä, muun muassa alueellisia työpajoja; vi) jatketaan kansallisten täytäntöönpanotoimenpiteiden parantamista ja muistutetaan siitä, että VII artiklan noudattaminen on avaintekijä CWC-järjestelmän nykyisen ja tulevan tehokkuuden kannalta, — tarjoamalla apua sitä tarvitseville sopimusvaltioille Euroopan unionin yhteisten toimintojen esimerkin tavoin, ja — vahvistamalla kansallista vientivalvontaa, jota edellytetään kemiallisten aseiden hankinnan estämiseksi; vii) taataan OPCW:lle valmiudet antaa apua ja suojelua; viii) edistetään kansainvälistä yhteistyötä CWC-sopimuksen määräysten mukaisesti ja erityisesti OPCW:n toimintaa voimavarojen kehittämiseksi sopimusvaltioissa, jotka kehittävät kemian alan teollisuutta ja kauppaa; ix) aloitetaan työ sen varmistamiseksi, että sen jälkeen kun kaikkien kemiallisten aseiden hävittäminen on saatu päätökseen, OPCW kykenee keskittymään jäljelle jääviin tehtäviinsä, erityisesti aseiden leviämisen estämiseen; x) täytetään Yhdistyneiden Kansakuntien turvallisuusneuvoston päätöslauselmista 1540 (2004) ja 1673 (2006) johtuvat velvoitteet, erityisesti käytännön tason yhteistyön edistämiseksi OPCW:n ja päätöslauselmalla 1540 perustetun YK:n komitean sekä muiden foorumien välillä sen estämiseksi, että kemiallisia aseita hankitaan tai käytetään terroristitoimintaan tai että terroristit saavat haltuunsa tarvikkeita, välineitä ja tietoa, joita voidaan käyttää kemiallisten aseiden kehittelyssä ja tuotannossa; xi) G8-maiden maailmanlaajuisilla kumppanuusohjelmilla estetään joukkotuhoaseiden ja -materiaalien leviämistä tukemalla aseidenriisuntaa sekä arkaluontoisten tarvikkeiden, välineiden ja asiantuntemuksen valvontaa ja turvaamista.